На основу члана 27. став 10. Закона о jавној својини (''Службени гласник РС'', број 72/2011, 88/2013, 105/2014, 104/2016-др. Закон, 108/2016, 113/2017 и 95/2018 ), члана 23. и 25. став 1. Одлуке о прибављању, располагању и управљању стварима у јавној својини Града Ниша („Сл.лист Града Ниша“, број 5/2018 – пречишћен текст, 26/2018 и 18/2019) и члана 37. Статута града Ниша („Сл.лист Града Ниша“, бр. 88/2008, 143/2016 и 18/2019),

Скупштина Града Ниша на седници од \_\_\_\_\_\_\_\_\_\_ 2019. године, доноси

**Р Е Ш Е Њ Е**

**I ПРЕНОСИ СЕ** право коришћења Основној школи „ Десанка Максимовић“ Чокот, ул. Маршала Тита бр. 18, на непокретностима у јавној својини Града Ниша, на неодређено време и без накнаде и то на:

- Објектима у матичној школи „ Десанка Максимовић“ Чокот, ул. Маршала Тита бр. 18:

- згради број 1- објекат основног образовања, површине у габариту 3 82 м2, која се налази на катастарској парцели број 1190 КО Чокот и уписана је у В лист-1. део листа непокретности број 90 КО Чокот, као објекат број 1;

- згради број 1- објекат за спорт и физичку културу-Спортска хала, површине у габариту 6 43 м2, која се налази на катастарској парцели број 1188 КО Чокот и уписана је у В лист-1. део листа непокретности број 3751 КО Чокот, као објекат број 1;

- Објектима у издвојеном одељењу школе, Основне школе „ Десанка Максимовић“ Чокот, у насељу ,, 9.Мај“ ул. Топлички партизански одред број 137:

- згради број 1- зграда основног образовања - Основна школа „ Десанка Максимовић“, површине у габариту 4 75 м2, која се налази на катастарској парцели број 519/1 КО Чокот и уписана је у В лист-1. део листа непокретности број 1357 КО Чокот, као објекат број 1;

- згради број 2- зграда основног образовања - основна школа, површине у габариту 49 м2, која се налази на катастарској парцели број 519/1 КО Чокот и уписана је у В лист-1. део листа непокретности број 1357 КО Чокот, као објекат број 2;

- згради број 3- зграда за спорт и физичку културу-балон сала, површине у габариту 6 50 м2, која се налази на катастарској парцели број 519/1 КО Чокот и уписана је у В лист-1. део листа непокретности број 1357 КО Чокот, као објекат број 3;

У својству носиоца права коришћења Основна школа „Десанка Максимовић“ Чокот, користиће описане непокретности у складу са регистрованом делатношћу и позитивним законским прописима.

**II** Право коришћења нанепокретностима из става I овог решења преноси се Основној школи „Десанка Максимовић“ Чокот, са правом држања и коришћења у складу са природом и наменом ствари, давања у закуп и управљања у складу са важећим Законом о јавној својини и другим законима и прописима и са правом уписа права коришћења у јавној књизи о непокретности и правима на њима.

**III** Основна школа ,, Десанка Максимовић“ Чокот у обавези је да непокретности које су јој овим решењем пренете на коришћење одржава, обнавља и унапређује као и да извршава све законске обавезе у вези са тим непокретностима.

Основна школа „ Десанка Максимовић“ Чокот нема право располагања у смислу Закона о јавној својини, предметним непокретностима, осим давања дела предметне непокретности у закуп, уз писану сагласност Градоначелника Града Ниша.

**IV** Обавезује се Основна школа „ Десанка Максимовић“ Чокот , да у року од 8(осам) дана, од дана пријема овог решења приступи закључењу Уговора о преносу права коришћења и управљања на непокретностима у јавној својини Града Ниша, којим ће се ближе регулисати међусобна права и обавезе Града Ниша и Основне школе „Десанка Максимовић“ у Чокоту

**V** Oво решење је коначно и исто објавити у „Службеном листу Града Ниша“.

**Број:\_\_\_\_\_\_\_\_\_\_**

**У Нишу,\_\_\_\_\_\_\_2019.године**

**СКУПШТИНА ГРАДА НИША**

**ПРЕДСЕДНИК**

**Мр Раде Рајковић**

**О Б Р А З Л О Ж Е Њ Е**

Основна школа „ Десанка Максимовић“ Чокот, обратила се Секретаријату за имовинско-правне послове Градске управе Града Ниша, захтевом број 01-1/573-2019 од 12.08.2019.године, за пренос права коришћења на непокретностима у јавној својини Града Ниша, које школа користи ради обављања регистроване делатности и то на објектима основног образовања у матичној школи у Чокоту и издвојеном одељењу у насељу ,,9 Мај“ у Нишу.

У поступку спроведеном по поднетом захтеву, утврђено је да је право јавне својине Града Ниша уписано на објектима, ближе описаним у диспозитиву решења.

Одредбама члана 18. став 1.Закона о jавној својини (''Службени гласник РС'', број 72/11, 88/13, 105/14,104/2016-др. Закон, 108/2016, 113/17 и 95/2018), прописано је да су носиоци права јавне својине Република Србија, аутономна покрајина и јединица локалне самоуправе, док је ставом 6. истог члана прописано да установе и јавне агенције и друге организације чији је оснивач Република Србија, аутономна покрајина и јединица локалне самоуправе, које немају статус државног органа и организације, органа аутономне покрајине, односно органа јединице локалне самоуправе или јавног предузећа, односно друштва капитала, имају право коришћења на непокретним и покретним стварима у јавној својини, које су им пренете на коришћење.

Чланом 24. Закона о jавној својини (''Службени гласник РС'', број 72/11, 88/13 и 105/14,104/2016-др. Закон, 108/2016, 113/17 и 95/2018), утврђено је да носиоци права коришћења из члана 18. овог закона управљају покретним и непокретним стварима које користе, као и да је управљање стварима у јавној својини у смислу члана 24. став 2. Закона њихово одржавање, обнављање, унапређивање, као и извршавање законских и других обавеза у вези са тим стварима.

Право јавне својине и право коришћења на непокретностима у јавној својини уписују се у јавне књиге о непокретностима и правима на њима, у складу са законом којим се уређује упис права на непокретностима, сагласно члану 25. Закона о јавној својини.

Полазећи од чињенице да је Град Ниш оснивач Основне школе „Десанка Максимовић“ Чокот, решењем бр. 13774/1 од 31.03.1962.године, као и да школа као установа, у складу са важећим Законом о јавној својини не може бити носилац права јавне својине, а да се истој ради обављања регистроване делатности установе може пренети право коришћења на непокретним стварима у јавној својини, утврђено је да су испуњени услови прописани чланом 18. Закона о јавној својини и чланом 23. Одлуке о прибављању, располагању и управљању стварима у јавној својини Града Ниша („Сл.лист Града Ниша“, број 5/2018 – пречишћен текст и 26/2018 ), на основу којих Град Ниш као носилац права јавне својине преноси на неодређено време и без накнаде право коришћења са правом управљања - Основној школи „ Десанка Максимовић“ Чокот, ради обављања регистроване делатности, на непокретности наведеној у ставу I диспозитива овог решења, коју школа користи ради обављања образовно-васпитне делатности и на којој је уписано право јавне својине Града Ниша.

Полазећи од напред цитираних одредби Закона о jавној својини, Одлуке о прибављању, располагању и управљању стварима у јавној својини Града Ниша, утврђено је да су испуњени услови за пренос права коришћења на објектима основног образовања Основној школи „ Десанка Максимовић“ у Чокоту и насељу ,,9 Мај“ у Нишу, те је одлучено као у диспозитиву овог решења.

**СЕКРЕТАРИЈАТ**

**ЗА ИМОВИНСКО-ПРАВНЕ ПОСЛОВЕ**

**СЕКРЕТАР**

**Анђелија Стаменковић, дипл.правник**